Michelle Rodríguez

Mayte Michelle Rodríguez () er ein amerikansk skodespelar. Ho er best kjent for rollene sine i filmane The Fast and the Furious (2001), Resident Evil (2002) og Avatar (2009), i tillegg til rolla som Ana-Lucia Cortez i TV-serien Lost.

 Biografi 

 Tidleg liv 
Michelle Rodríguez vart fødd i Bexar County i Texas. Foreldra hennar skilde seg i 1986, og ho vart oppdregen som Jehovas vitne av bestemora si. Ho har ei rekkje halvsøsken og søsken, og enkelte av dei har ho ikkje eingong møtt.

Rodriguez flytta til Den dominikanske republikken med mora si då ho var 8 år gammal, og til Puerto Rico då ho var 11. Seinare flytta ho til New Jersey. Ho slutta på vidaregåande då ho var 17 år (etter å ha vorte utvist frå til saman 6 ulike skular).

 Karrière 
Rodriguez hadde problem med å få skodespelarjobbar då ho kom over ein annonse for ei ledig stilling til lågbudsjettsfilmen Girlfight. Ho vann over 350 andre søkjarar for rolla som Diana Guzman, ein problemfylt tenåring som bestemmer seg for å kanalisera aggresjonen sin ved å bli boksar. Dette var den første auditionen hennar. Filmen vart lansert i 2000, og skodespelartalentet til Rodriguez fekk ros både blant kritikarar og publikum.

Etter dette fekk Rodriguez nokre oppsiktsvekkande roller i andre suksessrike filmar, inkludert The Fast and the Furious og Resident Evil. Frå 2005 til 2006 spelte ho den tøffe politikvinna Ana-Lucia Cortez i TV-serien Lost.

I 2002 vart Michelle Rodríguez rangert på 77.-plass i Stuff magazines «102 Sexiest Women in The World» og på 34.-plass i Maxims «199 Sexiest Women».

 Problem med loven 

 I mars 2002 vart Rodríguez arrestert og sikta for å ha overfalle romkameraten sin. Siktelsen vart seinare lagt vekk då romkameraten nekta å prøva saka i retten«"Girlfight" Star Off the Hook» i E!-online
 I november 2003 måtte Rodríguez møta i retten for å forsvara seg mot åtte siktinga for småkriminalitet basert på to trafikkhendingar; den 22. juli hadde ho forlate åstaden etter ei ulukke der ho traff ein annan motorist, og den 4. november køyrde ho i høg fart gjennom eit vegkryss påverka av alkohol. Ho hadde ikkje førarkort på denne tida.«Rodriguez: Way 2 Fast 2 Furious» på E!-online I juni 2004 sa Rodriguez «Nolo contendere» i retten, og sa seg dermed villig til å ta straffa for tre av sakene, utan å erklæra seg skyldig. Ho måtte i fengsel i 48 timar, og utførte deretter samfunnsstraff på to sjukehus i New York, fullførte eit tremånaders alkoholprogram, og fekk ei prøvetid på tre år.
 I 2005, medan ho spelte inn Lost på Hawaii, vart Rodriguez vinka inn til sida av politiet fleire gonger. Ho vart bøtelagd for å ha køyrt for fort minst tre gonger.«Michelle Rodriguez settles two traffic cases» på msnbc.com
 Rodriguez og medskodespelaren hennar frå Lost, Cynthia Watros, som køyrde i separate bilar, vart begge vinka inn til sida av politiet om morgonen den 1. desember 2005 i Kailua. Ifølgje politiet som arresterte dei, veiva skodespelarane ut og inn av trafikken på Pali Highway mellom Kailua og Honolulu. Dei var begge påverka av alkohol.«Two ‘Lost’ stars charged with drunken driving» på msnbc.com Rodriguez erklærte seg «ikkje skyldig» då ho vart spurd, men då domen skulle falla erklærte ho seg «skyldig», og valde å betala ei bot på $500 og sitja fem dagar i fengsel, framfor 240 timar samfunnsstraff.«"Lost" Stars Arraigned for DUIs» på E!-online«'Lost' Actress Chooses Jail Over Service» på CBS news

 Filmografi 
 År  Tittel  Rolle2018 The Fate of the FuriousLetty2015Furious 7Letty  2013 
2009 Fast 6 
Avatar  Letty
Trudy Chacon 2009  Fast & Furious  Letty 2006  The Breed  Nicki 2005  BloodRayne  Katarin 2004  Control  Teresa 2003  S.W.A.T.  Chris Sanchez 2002  Blue Crush  Eden  2002  Resident Evil  Rain Ocampo 2001  The Fast and the Furious   Letty  2001  3 A.M.  Salgado 2000  Girlfight  Diana Guzman 

 Kjelder 

Denne artikkelen bygger på «Michelle Rodríguez» frå ,  den 14. november 2021.  

 Bakgrunsstoff 

Kategori:Folk frå San Antonio
Kategori:USA-amerikanske skodespelarar